Title Not Found
পনেরো বছর বয়স্ক এলোডি বেটসন উত্তর আয়ারল্যান্ডের লিমাভাডির বাসিন্দা। সে জন্ম থেকেই দৃষ্টিহীন - কিন্তু এই প্রতিবন্ধিতা তার সৃষ্টিশীলতাকে রোধ করতে পারেনি।
এ বয়সেই সে ছোট ছোট এনিমেশন ভিডিও বানাতে দক্ষ হয়ে উঠেছে। এজন্য সে ব্যবহার করে এমন একটি ট্যাবলেট যা কথা বলতে পারে, আর ব্রেইল নামে এক ধরনের লিপি যা দৃষ্টিপ্রতিবন্ধীদের লেখাপড়া করতে সহায়তা করে।
এলোডির ট্যাবলেটটি তাকে তার কাজের বিস্তারিত বর্ণনা দিতে পারে এবং একটি যান্ত্রিক কণ্ঠ তাকে ছবি তোলার জন্য কখন কী করতে হবে তা বলে দেয়।
এলোডির মা মিশেল বেটসন বলছেন, তার মেয়ের জন্য এ প্রযুক্তি এক দারুণ ঘটনা - কারণ এটা এখন তার চোখের মত করে কাজ করছে।
এলোডি এখন শুধু  ট্যাবলেট দিয়ে এনিমেশন তৈরি আর গেম খেলাই নয়, নিজে একটি গেম বানানোরও স্বপ্ন দেখছে।
বিবিসির নিয়াল ম্যাকক্র্যাকেনের ভিডিও রিপোর্ট।

পনেরো বছর বয়স্ক এলোডি বেটসন উত্তর আয়ারল্যান্ডের লিমাভাডির বাসিন্দা। সে জন্ম থেকেই দৃষ্টিহীন - কিন্তু এই প্রতিবন্ধিতা তার সৃষ্টিশীলতাকে রোধ করতে পারেনি।